kardosdrur/scandi-wiki huggingface dataset:
Tak fordi du kom, Nick - !

Tak fordi du kom, Nick er en dansk film fra 1941, instrueret af Svend Methling efter manuskript af Kjeld Abell og er en alvorlig komedie om to vidt forskellige slags arbejdsløse, der for en tid finder sammen.

Handling 
Den unge, henrivende Anna Louise Herbert lever en forkælet bourgeoisfrues tilsyneladende sorgløse tilværelse. Men midt i sit store og smukke hjem, midt i al den mondæne selskabelighed føler hun sig ensom og overflødig. Hendes mand betragter hende som sin lille dukkehustru, en yndig prydsblomst, som han har kunnet give en flatterende indramning - men er i øvrigt mest optaget af sine forretninger og synes næsten helt at have glemt, at hans kone er et levende lille menneske, som også har sine problemer at tumle med.

Medvirkende 
 Karin Nellemose, Anna Louise Herbert
 Sigfred Johansen, Nick
 Gunnar Lauring, Direktør Herbert
 Minna Jørgensen, Frøken Rasmussen, kokkepige
 Grethe Paaske, Rita, stuepige
 Knud Heglund, Axel, Herberts ven
 Randi Michelsen, Fru Mendel
 Alex Suhr, Hansen, Rasmussens kæreste
 Anna Henriques-Nielsen, Nicks mor
 Else Colber, Elly, Nicks kæreste
 Richard Christensen, Onkel Johan
 Vera Lindstrøm, En tante
 Henry Nielsen, En tjener

Referencer

Eksterne henvisninger 
 

Komediefilm fra Danmark
Danske film fra 1941
Film i sort-hvid
Film instrueret af Svend Methling
Sigurdskvadet

Sigurdskvadet (færøsk: Regin Smiður) er et oldnordisk heltekvad.
I kvadet berettes om Sigurd Fafnersbane, der dræbte dragen Fafner. Her er et uddrag:

1 Ormen gled af guldet frem,
det skal hver mand vide.
Sigurd sad på Granes ryg
dristig mon han ride

2 Tredive alen dybt var vandet,
hvorved ormen lå,
brystet raged' op deraf,
på fjeldet halen lå.

omkv : 
Grane bar guld af hede, 
Grane bar guld af hede, 
Sigurd svinger sværdet i vrede. 
Sigurd over ormen vandt, 
Grane bar guldet af heden.

3 Rask da var unge Sigurd, 
han med sværdet slog,
kløvede den blanke orm
sønder i stykker to.

omkv

4 Ormens hjerte stegte han, 
det gik nok så trangt: 
spiddet af det hårde træ 
var tredive alen langt.

5 Sigurd blev om hænder hed, 
strøg sig da om munden:
fuglesang og dyresprog
straks han fatte kunne.

omkv

6 Fafner's rige skat af guld 
Sigurd monne få,
da han vog den blanke orm
på Gnitahede lå.

7 I den årle morgenstund 
førend sol oprandt, 
fir'ogtyve kister guld 
på Granes ryg han bandt.

omkv

Der er flere vers, blandt andet om, hvad Sigurd hørte, da han begyndte at forstå fuglesang og dyresprog.

Coverversioner 
Sigurdskvadet er i moderne tid blevet indspillet af forskellige kunstnere, deriblandt Krauka på deres debutalbum Vikinga seiður, Týr på deres andet album Eric the Red og norske Ym:stammen på albummet Guden i steinen, fra 1997.

Litterære kilder til nordisk mytologi
Baggesens Eg

Baggesens Eg var et stort, hult egetræ ved Christianssæde på Lolland. Navnet skyldes, at forfatteren Jens Baggesen i september 1787 skrev digtet Landforvanlingen i det lille værelse med bænk, bord og vindue, som var indrettet i træet. Godset ejedes på det tidspunkt af lensgreve Christian Ditlev Frederik Reventlow, og var det første på Lolland, hvor landboreformerne blev ført ud i livet. Træet styrtede i 1870.

Referencer

Eksterne henvisninger 
 Digtet Landforvanlingen på Kalliope

Navngivne træer i Danmark
Lolland Kommune
Kampen mod uretten

Kampen mod uretten er en dansk film fra 1949, instrueret af Ole Palsbo og med manuskript af Leck Fischer. Social kulturfilm om Peter Sabroes kamp for børnenes vel.

Udvalgte medvirkende 
Mogens Wieth som Peter Sabroe
Karin Nellemose som Thyra Møller, hans kone
Albert Luther P.F. Møller, Thyras far
Ellen Margrethe Stein som Møllers kone
Vera Gebuhr som Fanny, Thyras veninde
Carl Heger 
Grethe Thordahl 
Pouel Kern 
Betty Helsengreen 
Sigurd Langberg 
Ib Schønberg
Preben Lerdorff Rye
Louis Miehe-Renard
Aage Fønss
Lily Broberg
Gunnar Lemvigh
Tove Bang
Hans Egede Budtz
Inge Ketti
Kjeld Petersen
Victor Montell
Olaf Ussing
Elith Foss
Mogens Davidsen
Bjørn Watt Boolsen
Valdemar Skjerning
Henry Nielsen
Tavs Neiiendam
Ove Sprogøe
Johannes Marott

Eksterne henvisninger 
 

Danske film fra 1949
Biografiske film fra Danmark
Betty Helsengreen

Betty Helsengreen (født 26. oktober 1914 i København, død 29. december 1956) var en dansk skuespiller. Hun debuterede 1930 på Casino og var derefter engageret på teatre i København og provinsen, de senere år freelance.

Udvalgt filmografi 
 Week-End – 1935
 En søndag på Amager – 1941
 Elly Petersen – 1944
 Diskret ophold – 1946
 Jeg elsker en anden – 1946
 Så mødes vi hos Tove – 1946
 I de lyse nætter – 1948
 Hr. Petit – 1948
 Kampen mod uretten – 1949
 Lejlighed til leje – 1949
 Historien om Hjortholm – 1950
 Fodboldpræsten – 1951
 Den gamle mølle på Mols – 1953
 Ved Kongelunden – 1953
 Gengæld – 1955
 Mod og mandshjerte – 1955

Eksterne henvisninger 
 
 

Skuespillere fra Danmark
Personer fra København
Ohio Wesleyan University

Ohio Wesleyan University er et amerikansk universitet grundlagt i 1842. Det ligger i Delaware, Ohio. Universitetet er opkaldt efter John Wesley (1703-1791), Metodistkirkens grundlægger.

Ekstern henvisning 

 Ohio Wesleyan University

Kilder 
 Lexopen

Wesleyan University
Fodboldpræsten

Fodboldpræsten er en dansk film fra 1951, skrevet af Grete Frische og instrueret af Alice O'Fredericks

Medvirkende
Jørgen Reenberg
Grethe Thordahl
Ib Schønberg
Peter Malberg
Helga Frier
Inger Stender
Johannes Meyer
Erika Voigt
Preben Neergaard
William Rosenberg
Buster Larsen
Louis Miehe-Renard
Tove Maës
Hannah Bjarnhof
Ole Monty
Betty Helsengreen

Eksterne henvisninger 
 

Danske film fra 1951
Film instrueret af Alice O'Fredericks
Adobe Flash

Adobe Flash (før Macromedia Flash), eller bare Flash, er et computerprogram eller plug-in, udviklet af softwarefirmaet Macromedia opkøbt af Adobe og kørt videre som Animate i deres suite. Flash bruges generelt til grafiske elementer og enkle computerspil. Men på det seneste er man begyndt at benytte Flash til hele websideer, og mange diskuterer om Flash er fremtiden frem for alternative programmeringsformer. Flash har ikke formået at vinde indpas på mobile platforme.

Flash bruger det proprietære SWF-format, som har en restriktiv brugslicens og dermed ikke kan klassificeres som en åben standard. Dette har skabt kontroverser omkring Flash, da Internettet og WWW traditionelt består af åbne komponenter, som alle kan se og bruge uanset platform eller hindringer gennem andre teknologiske krav.

Fordelen ved Flash er, at Flash bruger vektorgrafik, som er grafik skabt ved matematik i stedet for traditionel bitmap-grafik. Således tager et vektorbillede i Flash kun en brøkdel af den tid, et almindeligt billede tager at downloade. I et billede, hvor en bold hopper hen over skærmen, ville det i Flash typisk være den samme bold, der hoppede henover skærmen i et baggrundsbillede, hvor det i f.eks. en GIF-animation eller en video ville være en række hele billeder, afspillet efter hinanden.

Hvis Flash anvendes som komponent til vise (almindelige) ikke-vektorbaserede billeder, er der ikke denne hastighedsfordel.

Flash kan også håndtere lyd, og har et komplet sæt af grafiske komponenter (knapper, menuer etc.), så avancerede brugergrænseflader kan opbygges.

Adobe annoncerede d. 25. juli 2017, at de efter d. 31. december 2020 ikke længere vil yde support for Flash (et såkaldt end-of-life (EOL) statement fra Adobe). Denne beslutning kom som et resultat af, at flere og flere browsere begyndte at anvende åbne standarder, som både er sikrere til brug på internettet og mere effektive end Flash.

Referencer

Eksterne henvisninger 

Software fra Adobe Systems
Webudviklingssoftware
Grafik-relaterede programmer til OS X
Grafik-relaterede programmer til Windows
Vejle Kommune (1970-2006)

Vejle Kommune i Vejle Amt blev dannet ved kommunalreformen i 1970. Ved strukturreformen i 2007 blev den udvidet til den nuværende Vejle Kommune ved indlemmelse af Børkop Kommune, Egtved Kommune (undtagen Vester Nebel Sogn), Give Kommune (undtagen den del af Billund Lufthavn, der indgik i Billund Kommune), Jelling Kommune og Grejs Sogn fra Tørring-Uldum Kommune.

Tidligere kommuner 
Begrebet købstad mistede sin betydning ved kommunalreformen, hvor 6 sognekommuner blev lagt sammen med Vejle Købstad til Vejle Kommune:

Hertil kom en del af Skærup Sogn i Børkop Kommune og 2 matrikler fra Jerlev Sogn i Egtved Kommune. Derimod afgav Vejle 600 m² fra 1 matrikel i Engum Sogn til Hedensted Kommune.

Sogne 
Vejle Kommune bestod af følgende sogne:
 Bredballe Sogn (Nørvang Herred)
 Engum Sogn (Hatting Herred)
 Hornstrup Sogn (Nørvang Herred)
 Hover Sogn (Tørrild Herred)
 Højen Sogn (Jerlev Herred)
 Mølholm Sogn (Holmans Herred)
 Nørremarks Sogn (Nørvang Herred)
 Sankt Johannes Sogn (Nørvang Herred)
 Sankt Nikolaj Sogn (Nørvang Herred)
 Skibet Sogn (Tørrild Herred)
 Vinding Sogn (Holmans Herred)
 Vor Frelsers Sogn (Nørvang Herred)

Borgmestre

Rådhus 
Vejles rådhus på Rådhustorvet er det fjerde på stedet. Det blev taget i brug i 1878 og renoveret i 1919-20. Den ene af rådhusets to sale var byrådssal frem til 2007. Herefter bruges rådhuset kun til repræsentative formål og borgerlige vielser.

Noter 

Kommuner i Danmark (1970-2006)
1970-2006
Maurice Garin

Maurice Garin (født 3. marts 1871, død 18. februar 1957) var en italiensk-fransk cykelrytter. I 1903 blev den første vinder af Tour de France. Han vandt tre etaper, og fik for sin bedrift 6.075 franc svarende til ca. 1.400.000 i danske nutidskroner.

Andre bedrifter:
 1897: Paris-Roubaix
 1898: Paris-Roubaix
 1901: Paris-Brest-Paris
 1902: Bordeaux-Paris (to løb blev afholdt, og vinderen af det andet blev Edouard Wattelier)

Eksterne henvisninger 

 

Mandlige cykelryttere fra Frankrig
Tour de France-vindere
Gosmer

Gosmer er en lille landsby i Østjylland beliggende i Gosmer Sogn ca. 10 kilometer sydøst for Odder og 30 kilometer syd for Aarhus. Gosmer ligger i Odder Kommune og hører til Region Midtjylland.

Gosmer Kirke er anselig og kaldes også for "Hads Herreds domkirke". Den er kendt for sin altertavle og bemaling, der er skabt af maleren Sven Havsteen-Mikkelsen.

Se også 
Hads Herred

Lokaliteter i Odder Kommune
Henri Cornet

Henri Cornet (4. august 1884 – 18. marts 1941) var en fransk cykelrytter og vinder af Tour de France i 1904.

Den anden Tour var uden tvivl den mest kontroversielle, og næsten det sidste. Fire måneder efter at Maurice Garin havde vundet for anden gang i træk blev han og de næste tre ryttere diskvalificeret. Anklagen var "overtrædelse af reglerne". Fans havde angrebet ryttere og opstillet barrikader hvor kun "deres egne" ryttere fik lov at slippe igennem. Der lød også beskyldninger på, at nogle ryttere var blevet transporteret i biler gennem de mest krævende passager.

Cornet, som kun var 20 år, blev således erklæret vinder og er endnu den yngste vinder af Tour de France.

Blandt hans andre bedrifter var sejren i Paris-Roubaix i 1906 og 1908 på velodromen "Parc des Princes", 1 omgang på tid. De 666 meter kørte Cornet på 51,2 sekunder.
Efter sidste etape af Tour de France, blev der afslutningsvis kørt 1 omgang på tid på velodromen. Resultatet indgik ikke i det samlede tour-resultat!

Eksterne henvisninger

Mandlige cykelryttere fra Frankrig
Tour de France-vindere
Papyrologi

Papyrologi er studiet af alt, hvad der blev skrevet på papyrus.

Papyrus som skrivemateriale anvendtes i Egypten, hvor det blev fremstillet, og i hele den græsk-romerske verden. Nu om dage anvendes betegnelsen mest om studiet af græske og latinske papyri fra Egypten, idet papyri fra andre dele af den antikke verden er gået til grunde, mens de er bevaret i Egyptens tørre klima. Der er dog også bevaret beskrevne papyri fra Herculaneum i Italien og nogle fra Syrien og Israel.

Papyrologi omfatter også studiet af ostraka (beskrevne potteskår), trætavler, beskrevne linnedstrimler (fra mumier), og i det hele taget alt skriftligt overleveret på forgængeligt materiale, mens indskrifter på sten og metal normalt behandles under epigrafik.

Papyrustekster er ofte ret ødelagte og skrevet med en vanskelig håndskrift (kursivskrift), der kræver speciel træning for at kunne tydes. Papyrologi opdeles ofte i litterær papyrologi, der beskæftiger sig med klassiske græske og latinske forfattere overleveret på papyrus, og dokumentarisk papyrologi, der beskæftiger sig med alle dokumenter, breve, kontrakter, regnskaber, selvangivelser o.lign. fra det græske-romerske Egypten.

Til forskel fra andre historiske kilder giver papyri ofte et indblik i almindelige menneskers dagligdag, men de illustrerer også periodens retshistorie, administration og kronologi.

Den første papyrusudgave blev lavet af danskeren Niels Iversen Schouw i 1789, men først i 1890'erne antog papyrologien sin nuværende form. Der er til dato udgivet over 50.000 græske og latinske papyri, men der er formentlig ligeså mange til, der venter på udgivelse i museer og biblioteker, og der kommer stadig nye til fra udgravninger i Egypten.

Arkæologi
Blakshøj

Blakshøj kan hentyder til flere steder:
 Blakshøj jættestue – er en jættestue i Vendsyssel.
 Blakshøj (højdepunkt) – er et dansk højdepunkt.
Blakshøj jættestue

Blakshøj jættestue er Vendsyssels eneste bevarede jættestue. Den stammer fra den yngre stenalder og er skabt af Tragtbægerkulturen.

Selve højen har en diameter på 25 meter og en højde på 4,2 meter.

Kammeret er ca. 8 meter langt, 1 til 2,5 meter bred og 1,75 meter høj og er opbygget af 15 store sten der bærer 5 svære dæksten.

Jættestuen er beliggende 10 km sydvest for Frederikshavn ved Blakshøjgård og er offentlig tilgængelig.

Eksterne henvisninger 

Frederikshavn
Stenalderstensætninger i Danmark
Jættestuer i Danmark
Jens Lyn

Jens Lyn (eng.: Flash Gordon) er en science fiction-tegneserie. Serien er oprindeligt tegnet af Alex Raymond og offentliggjordes første gang 7. januar 1934.

Serien følger Jens Lyn og hans to rejsefæller, dr. Hans Zarkov og Dale Arden. Historien startede med dr. Zarkovs opfindelse af et rumskib, i hvilket de tre rejste til planeten Mongo, hvor de strandede. Mongo regeres af ærkefjenden, den ondskabsfulde tyran Kejser Ming.

Serien er blevet animeret og filmatiseret adskillige gange.

Eksterne henvisninger 

 Dagens stribe af tegneserien  

Tegneseriefigurer
Science fiction-tegneserier
Alex Raymond

Alexander Gillespie Raymond (født 2. oktober 1909, død 6. september 1956). Amerikansk tegneserieskaber bag flere kendte dagstriber:

 Jens Lyn (Flash Gordon, 1934)
 Jungle Jim (1934)
 Agent X9/Agent Corrigan (1934, i samarbejde med Dashiell Hammet)
 Rip Kirby (1946)

Flere af Alex Raymonds striber er blevet filmatiseret.

Eksterne henvisninger 

 Alex Raymond hos Tegneseriemuseet 

Tegneserietegnere fra USA
Kulkornsmikrofon

En kulkornsmikrofon er en af de tidligste typer af mikrofoner: Den var meget brugt i telefonens barndom, men dens store skavank er dens sårbarhed: Får en kulkornsmikrofon et hårdt slag, vil den derefter levere et meget støjfyldt og "knasende" signal.

Kulkornsmikrofonen er en beholder fyldt med kulstøv, hvor "bunden" og "låget" er elektrisk ledende, men elektrisk isoleret fra hinanden så en elektrisk strøm kun kan passere gennem kulstøvet. "Låget" er udformet som en tynd membran, som kan svinge når den rammes af lydbølger: Når det sker, forplanter svingningerne sig til kulstøvet inde i beholderen, og når de enkelte kulpartikler bevæger sig i forhold til hinanden, ændres den elektriske ledningsevne gennem kulstøvet, og med den den strøm der passerer.

En kulkornsmikrofon er derfor forspændt med en jævnspænding gennem en formodstand, hvorover mikrofonsignalet kan udtages potentialefrit gennem en kondensator. Kulkassen, som kælenavnet også er, producere(de)s til forskellige forspændinger, f.eks. 6, 10 og 100 volt.

Mikrofoner
Kravehaj

Kravehajen (latin: Chlamydoselachus anguineus) er den eneste art i familien Chlamydoselachidae. Flere uddøde arter kendes fra fossile tænder. Hajen kan nå en længde på op til 2 m.

Referencer

Eksterne henvisninger 

Hajer
Krikand

Krikanden (Anas crecca) er en meget almindelig trækfugl i Danmark, men fåtallig som ynglefugl.

Kendetegn 
Med sin længde på kun 37 cm og sit vingefang på 53-59 cm er det Danmarks mindste and. Den kan leve helt op til 15 år. I den hurtige flugt, hvor den kaster sig fra side til side, kendes den på de spidse vinger med grønt spejl omkranset af to hvide vingebånd. Det forreste vingebånd er det bredeste. Hannen har i pragtdragten brunt hoved med grøn maske bag om øjnene, sort næb, gul undergump og hvid stribe langs kropssiden. Hunnen ligner en hun gråand, men er meget mindre. Hannen i sommerdragt ligner hunnen.

Både det danske navn og det videnskabelige artsnavn henviser til stemmen.

Levevis 
Tidligere ynglede krikanden typisk i næringsfattige hedemoser, men netop disse er blevet ramt af tilførsel af næringssalte, opdyrkning og dræning. Op gennem 1900-tallet har bestanden af Krikanden derfor været støt faldende og nedgangen fortsætter den dag i dag, selv om den er begyndt at yngle mere i næringsrige søer, moser og strandsumpe .

Bestanden er anslået til være 50-250 ynglende par i Danmark (år 2000). Trækfuglene ses også i oversvømmede områder, i kystlaguner og andre vådområder. I Danmark findes den hovedsageligt ved Vadehavet, ved Limfjorden, Vejlerne, Vest Stadil Fjord og ved Ringkøbing Fjord. Derudover er den udbredt i hele den øvrige del af Norden. Den er vurderet som sårbar på den danske rødliste.

Hvornår ses den? 
Krikanden kan ses hele året, men er mest talrig på trækket forår og efterår.

Føde 
Føden består af insekter, eksempelvis myggelarver, og små snegle, som den indtager ved at bevæge sig langsomt fremad, idet den filtrerer mudderet med sit næb. Det sker også at den sætter hoved og hals under vand for at søge føde. Om vinteren lever krikanden af planteføde, især frø fra vandplanter.

Kilder og henvisninger 

 Grell, Michael Borch, Fuglenes Danmark, Gads Forlag 1998. .
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Krikand (Anas crecca) Beskrivelse af krikanden på Dansk Ornitologisk Forenings hjemmeside.

 

Fugle fra Eurasien
Nordamerikas fugle
Svømmeænder
Den kloge mand (film fra 1937)

Den kloge Mand er en dansk spillefilm fra 1937 instrueret af Arne Weel efter manuskript af Paul Sarauw, om en menneskeklog, uautoriseret doktor. Den blev også filmatiseret i 1956 med Osvald Helmuth i hovedrollen.

Handling 
Sommereftermiddagens fred hviler over den lille jyske by. Gennem de åbentstående vinduer i kredslæge Hallers smukke bolig høres skønsang. Det er dr. Hallers yndige datter, den 20-årige Lilli. Kort efter kommer Dr. Haller hjem fra sit sygebesøg. Dr. Haller er i bund og grund en hæderlig og hjertelig mand, der kun vil sine patienter det bedste, men færre og færre søger hans praksis, og dette frustrerer lægen voldsomt.

Medvirkende 
 Carl Alstrup
 Ebbe Rode
 Ulla Poulsen
 Gerda Madsen
 Rasmus Christiansen
 Henrik Malberg
 Jakob Nielsen
 Axel Frische
 Albert Luther
 Charles Wilken

Noter

Eksterne henvisninger 
 

Spillefilm fra Danmark
Danske film fra 1937
Dramafilm fra Danmark
Film instrueret af Arne Weel
Snudebiller

Snudebiller (Curculionidae) er en familie af biller. Familien rummer over 50.000 arter. Tidligere blev familien betragtet som den største familie inden for dyreriget, men er nu blevet overhalet af familierne rovbiller (Staphylinidae) og snyltehvepse (Ichneumonidae). I Danmark findes over 450 arter af snudebiller.

Snudebillerne er kendetegnede ved deres lange snuder, heraf navnet. Snudebillerne er derudover meget forskellige af udseende og kan nå længder på mellem 1 og 40 mm. Billerne er næsten udelukkende planteædere.

Biller
Kidnapped

Kidnapped er en dansk krimikomedie fra 1935, skrevet og instrueret af Alice O'Fredericks og Lau Lauritzen jun.

Medvirkende
Ib Schønberg
Connie Meiling
Arthur Jensen
Olga Svendsen
Aase Madsen
Eigil Reimers
Per Gundmann
Holger-Madsen
Alex Suhr

Eksterne henvisninger 
 

Komediefilm fra Danmark
Danske film fra 1935
Film instrueret af Alice O'Fredericks
Børnefilm fra Danmark
Familiefilm fra Danmark
John og Irene

John og Irene er en dansk kriminalfilm fra 1949, instrueret af Asbjørn Andersen efter manuskript af Christen Jul.

Medvirkende
Bodil Kjer
Ebbe Rode
Ib Schønberg
Bjarne Forchhammer

Eksterne henvisninger
 

Kriminalfilm fra Danmark
Danske film fra 1949
Film instrueret af Asbjørn Andersen
En mand af betydning

En mand af betydning er en dansk film fra 1941. Folkeligt lystspil.
Manuskript Leck Fischer og Fleming Lynge
Instruktion Emanuel Gregers
Blandt de medvirkende kan nævnes:

Osvald Helmuth
Sigrid Horne-Rasmussen
Inger Stender
Poul Reichhardt
Helge Kjærulff-Schmidt
Tove Bang
Aage Fønss
Peter Nielsen
Carl Viggo Meincke
Charles Wilken
Sigurd Langberg
Gerda Madsen
Hans-Ulrik Neumann
Asta Hansen
Petrine Sonne
Alex Suhr

Eksterne henvisninger 
 

Komediefilm fra Danmark
Danske film fra 1941
Stege Bugt

Stege Bugt er bugten nordvest for Møn mellem Ulvsund og Bøgestrømmen. I bunden af bugten ligger Møns største by, Stege. Et smalt sund fører fra Stege Bugt, via Stege havn og ind i Stege Nor. Over det smalle sund går en kort bro, som adskiller Stege by fra Stegebydelen Lendemarke. 

I Stege Bugt finder man bl.a. øerne Lindholm og Tyreholm.

Bugter i Danmark
Østersøen
Alarm (film)

Alarm er en dansk kriminalfilm fra 1938, instrueret af Alice O'Fredericks og Lau Lauritzen. De har også begge skrevet manuskript med Børge Müller.

Medvirkende 
Lau Lauritzen junior.
Betty Söderberg
Victor Borge – krediteret under sit fødenavn Børge Rosenbaum.
Johannes Meyer
Victor Montell
Karen Jønsson
Hans Egede Budtz
Poul Reichhardt
Sigurd Langberg
Torkil Lauritzen

Eksterne henvisninger 
 

Kriminalfilm fra Danmark
Danske film fra 1938
Film instrueret af Alice O'Fredericks
Film instrueret af Lau Lauritzen junior
Dansksprogede film
Langø (Ulvsund)

Langø er en 1,27 km² stor ø, beliggende i Ulvsund mellem Møn og Sjælland, med 2 indbyggere (2014). Den blev i 1919 forbundet med Sjælland af en 300 m lang dæmning og en lille bro. Avlsgårdens areal er på 64 ha ager og 40 ha græsarealer og strandeng, 10 ha beplantninger og vildtremiser, 6 ha skov og plantager samt 2 ha have- og park-områder. Den nuværende hovedbygning er opført i 1949 og blev i 1992-94 renoveret. 1993 blev der bygget en skyttebolig på 188 m². Øen er privatejet, men det er tilladt at gå på de anlagte veje og stier. 

Øen hørte til Kalvehave Sogn, Bårse Herred i Præstø Amt indtil 1970, da amtet blev lagt sammen med Maribo Amt til Storstrøms Amt og kommunen blev til Langebæk Kommune, og nu siden 1. januar 2007 til den Vordingborg Kommune i Region Sjælland.

Historie 
I Kong Valdemars Jordebog kaldes øen "Lang" og der nævnes et jagthus på den. Der er fundet en enkelt boplads fra den ældre stenalder på øen.

I 1771 havde øen fire bebyggelser midt på øen, hvoraf de 3 var gårdbrug. Siden spredte udskiftningen gårdene ud over øen. Gennem de sidste hundrede år tilhørte den slægten Andersen-Kræmmer.

1918 købte frøavler Vilhelm Erhard-Frederiksen (1883-1932) øens 3 gårde, Strandgården, Stengården og Langøgård. Han ansatte en bestyrer til at drive landbruget på øen.

Langø Avlsgaards ejere 
 1850-1890: Anders Jensen
 1890-1918: Hans Jacob Andersen (søn)
 1918-1924: Vilhelm Erhard-Frederiksen
 1924-1960: Ludvig Boye Lundstein
 1960-1991: Jens greve Krag-Juel-Vind-Frijs
 1991-2003: Langø ApS v/a Klaus Helmersen
 2003-2017: Langø A/S v/a Poul Christian Trolle
 2017: Langø A/S v/a Lars Svendsen

Referencer

Eksterne henvisninger og kilder 
 Ivan's Natur
 Fra "DE DANSKE ØER

Øer i Danmark
Vordingborg Kommunes geografi
Langø

Langø kan henvise til flere artikler:

 Langø (Falster) – et areal og et ejerlav i Idestrup Sogn.
 Langø (Kerteminde Kommune) – et areal og en bebyggelse og et ejerlav i Stubberup Sogn.
 Langø (Langeland) – en ø i Humble Sogn på Langeland.
 Langø (Lolland Kommune) – en by sydvest for Nakskov på Lolland.
 Langø (Nordfyns Kommune) – et areal og et ejerlav i Nørre Sandager Sogn.
 Langø (Ulvsund) – en ø i Ulvsund sydøst for Sjælland i Kalvehave Sogn.
Streng (flertydig)

Streng har flere betydninger:
 Streng – er en snor, der bruges i sportens og musikkens verden.
 Tekststreng – er en datatype inden for programmering af computeren.
 Superstreng – er en teoretisk bestanddel i fysikkens verden.

Se også
 Strengeinstrument